Брекчи  — маьӀгаш йолу вовшахлетта кеггарех (1 см йолу) хилла ломан порода. Конгломератах къаьсташ брекчин йукъахь гоьрга кеггарш дац.

Классификаци
Шен хӀоттамца брекчеш йекъало:
Мономиктан брекчи — хилла цхьаьна породан кеггарех.
Полимиктан брекчи — хилла масех тайп-тайпанчу породех.

Шайн кхоллаяларца брекчеш йекъало кхаа тобан:

1. ТӀапломах яьлла брекчи
лаван кеггарш тӀуьна лавано вовшахлетош
охьа а оьхуш, хьаса болу лаван Ӏовраш кеглуш (лаван брекчи)
туф а, кхин тӀапломах евлла кеггаран материалаш гуллуш (туфобрекчи)
тӀапломан областийн сацкъаран Ӏовраш гулъяларца диагенез йолуш (лахараш).

2. Охьайижна брекчи
континентан хьолашкахь хуьлу басенийн делюви, охьайийшина Ӏовраш йа карстан есаллин тхьов чубожарх йисинарш (карстан брекчи) вовшахлеташ.
Ша билгалйолу даьӀахкан брекчи, иза кхоллало массашкахь букъа даьӀахкйолу дийнаташ яла а елла, дӀайоьхкинчу меттигашкахь.
хӀордан хьолашкахь брекчи кхоллало бердашкара тархаш йа рифаш дохарца.

3. Тектоникан брекчи
Йааяларан брекчеш — кхоллало ломан породийн чкъоьраш йукъахь тектоникан леларш бахьнехь, иккхинчу меттигехь породаш кегъяларца. Даккхий кеггарш ишттачу брекчеш йукъахь йукъайоьду кегийрачу массана. Къасто хала хуьлу тектоникан а, охьайижина а брекчеш.

Хьажа кхин а
Конгломерат (порода)
Конкрецеш
Брекчи